(PU-13407/25) [ITP24] Priekaba-ženklas

Atsakymai į tiekėjo prašymus (pastebėjimus) dėl paskelbtos rinkos konsultacijos.

	Tiekėjo pateiktas klausimas/pastaba/siūlymas:
(stiliaus klaidos netaisytos)
	Perkančiosios organizacijos (toliau PO) atsakymas, komentaras, informacija apie priimtus sprendimus:

	Minimaliai O1 iki 750kg b.m. priekaba turėtų būti vienaašė be stabdžių. Kaip tokiai priekabai keliami pertekliniai reikalavimai, pageidaujant dviašės su stabdžiais ir reguliuojamo aukščio grąžulo. Tai labai padidina priekabos nuosavą svorį arti 750kg, o dar bus norima vežioti kūgelius, gaireles ir t.t. Minimi reikalavimai iškelia kainą ir susiaurina galimų tiekėjų ratą. Bet tokia priekaba yra įmanoma. Dviašė galimai stabilesnė, su stabdžiais atkabinta nuo vilkiko stabilesnė. Kintamo aukščio grąžulas suteikia galimybę sureguliuoti idealiai horizontaliai priekabos kėbulą.
	Perkančioji organizacija iš dalies atsižvelgia į suinteresuotų subjektų pastebėjimus ir koreguoja:
         1.  TS  priedų Nr.1, Nr. 2   2.1  punkto formuluotę, išdėstant:
„2.1. Priekabos tipas .  Priekaba – vienos centrinės ašies.“
         2. TS  priedų Nr.1, Nr. 2, Nr.3  2.3  punkto formuluotę, išdėstant:
„2.3. Pakaba.	Torsioninė arba linginė su amortizatoriais, sustiprinta, techniškai leistina apkrova iki 1 300 kg .“
         3. TS  priedų Nr.1, Nr. 2  2.7  punkto formuluotę, išdėstant:
„2.7. Ratų atsparos nuo pariedėjimo.	4 vnt., su joms numatytomis tvirtinimo vietomis.“
         4. TS  priedų Nr.1, Nr.2, Nr.3  2.9.3  punkto formuluotę, išdėstant:
„2.9.3 Kėbulo dugnas. Impregnuota, drėgmei atspari plokštė, ne plonesnė nei 12 mm .“
         5. TS  priedų Nr.1, Nr.2, Nr.3  2.10.2  punkto formuluotę, išdėstant:
„2.10.2  Apkrova. Pritaikytas ne mažesnei nei 1 300 kg apkrovai.“
         6. TS  priedų Nr.1, Nr.2, Nr.3  2.10.3  punkto formuluotę, išdėstant:
„2.10.3 Grąžulo ir sukabinimo įtaiso ilgis ir aukštis nuo važiuojamosios dangos.	Priekaboje įrengto grąžulo ir sukabinimo įtaiso ilgis privalo būti pakankamas, kad priekabą būtų galima sukabinti ir eksploatuoti (manevruoti transporto priemonių junginiu) su įvairių modelių N1 ir N2 klasės dvikabiniais krovininiais automobiliais (Renault Master, Peugeot Boxer, Iveco Daily) turinčiais 3 000 mm ilgio kėbulus, kai priekabos bazėje sumontuotas signalinis skydas yra transportinėje padėtyje (nuleistas ir/arba sulenktas).
Pirkėjo eksploatuojamų krovininių automobilių rutulinių kablių aukštis nuo važiuojamosios dangos-  350-450 mm .“
         7. TS  priedų Nr.1, Nr. 2, Nr.3  2.11.3  punkto formuluotę, išdėstant:
„2.11.3 Jungiamasis kabelis ir kištukas.	Jungiantis priekabos elektros instaliaciją su automobilio rozete ir turintis pakankamą ilgio rezervą manevravimui.
Kištukas turintis pereinamąjį mazgą, sudarant galimybę eksploatuoti priekabą su automobiliu, kai rozetė 7  arba 13 jungčių pagal ISO 11446 standartą.“

	1, 2 ir 3 pirkimo dalys - 2.5. p. Perteklinis reikalavimas, iškelia kainą, prideda svorio ir sudėtingesnis aptarnavimas
	Perkančioji organizacija vertina suinteresuotų subjektų pastebėjimus, bet nekoreguoja TS priedų Nr.1, Nr.2, Nr.3 2.5 punkto reikalavimo:
„2.5. Stabdžiai.	
Gamintojo numatyti ir įrengti inerciniai mechaniniai stabdžiai. 
Stovėjimo stabdis aktyvuojamas užtraukiama svirtimi.“
Nežiūrint galutinės prekės komplekto kainos padidėjimo, išsiplečiančių aptarnavimo apimčių, inerciniai mechaniniai stabdžiai užtikrintų stabilesnę priekabų padėtį darbo vietose (kai priekabos atkabinamos nuo transporto priemonės) ir saugesnį eksploatavimą.

	2 p.d. - 3.3.1. p. Raudonos / baltos juostos ne 200mm pločio?
	Perkančioji organizacija atsižvelgia į suinteresuotų subjektų pastebėjimą ir koreguoja TS  priedo Nr. 2   3.3.1  punkto formuluotę, išdėstant:
„3.3.1 Skydo pagrindas.  	
Skydo raudonai balto apvado plotis šonuose, viršuje ir apačioje - 500 mm, su įstrižomis, šviesą atspindinčiomis, raudonomis ir baltomis 200-250 mm pločio juostomis iš ypatingai aukšto intensyvumo atspindžio koeficiento DG (RA3) plėvelės.
Juostų kryptis – nuo skydo vertikalios simetrijos ašies, iš viršaus link skydo kairio ir dešinio šonų žemyn, 45° kampu.“

	Atkreiptinas tiekėjų dėmesys ir į tai, jog teismų praktikoje ne kartą konstatuota, jog tiek Direktyvos 2014/24 nuostatos, susijusios su reikalavimų pirkimo objektui nustatymu, tiek jas aiškinanti Europos Sąjungos Teisingumo Teismo praktika nurodo, jog perkančiosioms organizacijoms pripažįstama didelė diskrecija formuluojant technines pirkimo specifikacijas, nes būtent jos geriausiai žino prekes, kurių joms reikia, ir gali geriausiai nustatyti reikalavimus, kurie turi būti tenkinami tam, kad būtų gauti pageidaujami rezultatai (Lietuvos Aukščiausiojo Teismo 2019 m. sausio 2 d. nutartis, priimta civilinėje byloje  Nr. e3K-3-32-378/2019). Vadinasi, perkančioji organizacija nustatydama techninės specifikacijos reikalavimus šiuos aprašo taip, kad galėtų nusipirkti jai reikiamų prekių. Tai, jog ne visos rinkoje esančios prekės atitinka techninės specifikacijos reikalavimus dar nereiškia, jog šis reikalavimas pernelyg suvaržo konkurenciją. 



